།གནས་སྐབས་ལས་བཞི་བླ་མའི་ལམ་གྱིས་འགྲུབ། །
མཐར་ཐུག་སྐུ་བཞི་བླ་མའི་ལམ་གྱིས་རང་ངོ་འཕྲོད་པའི་སྒོ་ནས་ཐོབ། །དེ་ཕྱིར་འདི་ལ་ཐམས་
31.1

བླ་མའི་རྣལ་འབྱོར་གྱི་དོན་འགྲེལ་ཞལ་རྒྱུན་མཆན་བུ་ཅན།
ཅད་ཚང་ཞེས་བྱ། །དེ་ལྟ་ན་སྐྱབས་གནས་དང་ལམ་ཐམས་ཅད་བླ་མའི་ལམ་ལ་ཚང་བར་ཤེས་པའི་སྒོ་ནས།
བདེ་གཤེགས་རྒྱལ་བ་གཤེགས་པ་དང་གཤེགས་མ་སེམས་དཔའ་དང་སེམས་མ་ཁྲོ་བོ་དང་ཁྲོ་མོའི་
ཚོགས་རྣམས་གདན་གསུམ་ཚང་བའི་ལྷ། །བླ་མའི་སྐུ་ལ་གཟུགས་ཕུང་རྣམ་སྣང་སོགས་ངོ་བོ་
སྒོ་ནས་ཚང་བར་ཡིད་ཆེས་ནས། །སྐུ་ཡི་བྱིན་མ་ལུས་འོད་དཀར་ཕོ་ཨོཾ་ཡིག་གི། །རྣམ་
པས་བླ་མའི་སྨིན་མཚམས་ནས་བྱུང་རང་གི་དཔྲལ་བར་ཐིམ་པའི་མོད། །སྦྱང་གཞི་ཕུང་
ཁམས་སྐྱེ་མཆེད་དེ་ཕུང་པོ་ལྔ། འབྱུང་བ་ལྔ། དབང་པོ་དྲུག །ཡུལ་དྲུག །ཚིགས་ཆེན་བརྒྱད་སྤྱི་བོ་དང་
རྐང་མཐིལ་གཉིས་བཅས་སུམ་ཅུ་གཉིས། །སྦྱང་འབྲས་གདན་གསུམ་ཚང་བ་ལྷ་ཡི་ངོ་བོར་
ཐག་བཅད་ནས། །མཉམ་རྗེས་ཀུན་ཏུ་མ་བརྗེད་སྐྱོངས་ཤེས་ན། །བུམ་དབང་སྨིན་
གྲོལ་ལམ་བསྐྱེད་རིམ་འབྲས་བུ་སྤྲུལ་སྐུ་བཅས་དེ་ལ་ཚང། །དེ་བཞིན་ཡི་གེ་གསང་དབང་
དང་ཁམས་ཤེས་རབ་ཡེ་ཤེས་དབང་དང་རླུང་དབར་བཞི་པ་སོགས་ཀྱི། །གདན་གསུམ་དག་
བྱ་དག་བྱེད་ངོ་སྤྲད་དེ། །བྱིན་རླབས་དབང་བཞིའི་ཚུལ་དུ་བླངས་ནས་ནི། །སྐུ་
བཞིའི་རྟེན་འབྲེལ་བསྒྲིགས་པའི་ཐབས་ཟབ་མོ་ཤེས་ན། །སྨིན་གྲོལ་ལམ་གྱི་ཟབ་
གནད་མ་ལུས་པ། །ཐམས་ཅད་འདི་ལ་ཚང་བ་ཡིན་ཞེས་བྱ། །གནས་ལུགས་བསྐྱང་བ་ནི།
བླ་མའི་ཐུགས་དང་རང་སེམས་བསྲེས་ནས་བླ་མ་དྲན་བཞིན་པའི་རིག་པ་རང་བབས་སུ་བཞག་
ནས་ནི། །རིག་པའི་ཡེ་ཤེས་རང་ངོ་མཐོང་བ་ན། །ཀུན་འབྱུང་དུག་ལྔ་སྡུག་བསྔལ་
ཕུང་པོ་ལྔ། །མ་སྤངས་ཕུང་པོ་དང་དུག་ལྔ་ལྷ་དང་ཡེ་ཤེས་ཆེན་པོ་ཡི། །ངོ་བོར་གདོད་
ནས་ལྷུན་གྱིས་གྲུབ་པའི་ཚུལ། །འཁོར་འདས་བཟང་ངན་གཉིས་འཛིན་སོགས་སྣང་སྲིད་ཐམས་
ཅད་རང་སེམས་སྤྲོས་པ་དང་བྲལ་བ་སོགས་སྐུ་གསུམ་རང་ངོ་འཕྲོད་པའི་དག་པ་མཉམ་ཉིད་ཆེན་པོའི་
3།5

གངས་ཅན་རིག་བཅུད་ལས།
སྡེ་སྤྲུལ་ཀུན་དགའ་རྒྱལ་མཚན་གྱི་གསུང་འབུམ་པོད་གསུམ་པ།
ལྟད་མོ་འདི། །མངོན་སུམ་མཐོང་ན་སྟེ་རང་སེམས་བླ་མར་མཐོང་ན་དབང་བཞི་རྫོགས་ཞེས་
གསུངས་པ་ལྟར་དབང་བཞི་བྱིན་རླབས་ཀྱི་ལམ་གནད་ཀུན། །སེམས་ངོ་སྐྱོང་བ་འདི་ལ་འདུས་
ཀྱི་གཞན་རྣམས་བསྐྱེད་རྫོགས་འཁོར་འདས་སོགས་སྤྲོས་པ་ཙམ། །རིགས་ཀུན་གྱི་ཁྱབ་
བདག་རྡོ་རྗེ་དཔའི་ངོ་བོ་དཔལ་མགོན་བླ་མ་ཞེས། །བརྗོད་པ་གཞན་གྱི་ལད་མོ་མ་ཡིན་
པར། །དཀོན་མཆོག་གསུམ་དང་ཡི་དམ་ཞི་ཁྲོའི་རབ་འབྱམས་ལྷ་ཚོགས་རྣམས། །བླ་མ་
མཆོག་ལས་གཞན་དུ་མི་རྙེད་པའི། །ཡིད་ཆེས་དད་པའི་ངེས་པ་བསྐྱེད་ནས་ནི། །
དངོས་གཞི་ལྷ་ཡི་བསྒོམ་བཟླས་བྱེད་པ་དང༌། །ཐུན་མཚམས་སུ་ཁ་ཟས་ཀྱི་རྣལ་འབྱོར་
ཡང་བླ་མ་མཆོད་པར་ཤེས་པ་དང་གཏོར་མའི་རྣལ་འབྱོར་དང་། །འཕྲོ་རྒོད་ཉོན་མོངས་པ་
ལྔའི་རྟོག་པ་འདོད་ཆགས་ཀྱི་རྣམ་རྟོག་ཤར་ཚེ་བླ་མ་འོད་དཔག་མེད་མཇལ་བྱུང་སྙམ་པ་སོགས་དང༌། །
ད་མོངས་པ་དུག་
སྐྱེ་འཆི་བར་དོའི་འཁྲུལ་སྣང་ལ་སོགས་པ། །མདོར་ན་འཁོར་འདས་ཀྱི་སྣང་བ་ཐམས་ཅད༌།
ཟབ་མོ་བླ་མའི་ལམ་དུ་འཁྱེར་ཤེས་ན། །སྣང་སྲིད་བླ་མར་ཤར་བའི་ཉམས་ལེན་
འདིས། །ལྷན་སྐྱེས་བདེ་ཆེན་རིག་སྟོང་གཉུག་མའི་གཤིས། །ངེས་པ་དོན་གྱི་བླ་མ་
རིན་པོ་ཆེའི། །རང་ཞལ་མཇལ་ཏེ་སེམས་ངོ་འཕྲོད་ནས་རྗེས་སུ་འཛིན་པར་འགྱུར། །མ་
དག་རང་སེམས་ཐ་མལ་དུ་ལུས་པའི་ཚེ། །སྟེ་སོ་སྐྱེ་འཆིང་བ་ཀུན་ལྡན་ཕྱིར། སྤངས་རྟོགས་
ཡོན་ཏན་རྫོགས་པའི་སངས་རྒྱས་དང༌། །ཁྱད་པར་མེད་པའི་དཔལ་མགོན་བླ་
མ་ཡང་། །གང་ཟག་ཕལ་བའི་ཚུལ་དུ་མཐོང་བར་འགྱུར། །བར་དུ་ཚོགས་གཉིས་
བསགས་ཏེ་སེམས་ཉིད་ཅུང་ཟད་སྦྱང་བ་མཐོང་ལམ་གྱི་ཡེ་ཤེས་ཐོབ་པ་ན། །དམ་པའི་མགོན་
དེ་སྤྲུལ་བའི་སྐུ་རུ་མཐོང་། །སེམས་ཉིད་ཤིན་ཏུ་དག་པའི་དག་ས་བཅུ་ལ་སོགས་པའི་
316

བླ་མའི་རྣལ་འབྱོར་གྱི་དོན་འགྲེལ་ཞལ་རྒྱུན་མཆན་བུ་ཅན།
གནས་སྐབས་ན། །བླ་མ་ལོངས་སྤྱོད་རྫོགས་པའི་སྐུ་རུ་སྣང༌། །ནམ་ཞིག་དགོངས་
པ་དབྱེར་མེད་གྱུར་པ་ན། །ཆོས་སྐུའི་ངང་དུ་རོ་གཅིག་འགྱུར་བའི་ཕྱིར། ། བླ་མའི་
དགོངས་པ་སངས་རྒྱས་དངོས་ཡིན་ཀྱང། །བློ་ཡི་རིམ་པས་དུ་མར་སྣང་བ་ལགས། །
ཚུལ་འདི་ཟབ་མོ་བླ་མའི་རྣལ་འབྱོར་འདི་ནི། །དབང་པོ་རབ་ཀྱི་ལམ་གྱི་དངོས་གཞི་
ཞེས། །སྐྱོན་མེད་གྲུབ་པའི་དབང་ཕྱུག་ས་སྐྱ་པ། །གོང་མའི་གསུང་གི་དགོངས་པ་
ཡིན་ནམ་སྙམ། །ལྟ་རིམ་ནི།འཁོར་འདས་གཉིས་པོ་རྟོག་པས་བཏགས་པ་ཙམ། །
དགེ་དང་སྡིག་པ་སེམས་སྣང་ཙམ་དུ་ཟད། །བསྐལ་པའི་ཡུན་དང་ཆེ་ཆུང་བཟང་
ངན་སོགས། །ཐམས་ཅད་བློས་བཏགས་ཡིན་གྱི་དོན་ལ་མེད། །འདི་འདྲའི་ཚུལ་
ལ་ངེས་པ་བསྐྱེད་ནས་ནི། །ལྷ་སྔགས་ཏིང་འཛིན་སྒྱུ་མར་ཤེས་པའི་བློས། །དཔེར་
ན་སྟན་ཐོག་གཅིག་གི་ཉམས་ལེན་གྱི། །སྔོན་འགྲོ་ཚོགས་གཉིས་བསོག་པའི་
ཐབས་མཁས་དེས། །ལས་ཉོན་འཁོར་བའི་འཁྲུལ་སྣང་སྦྱོངས་པ་དང༌། །རྒྱ་ཆེན་
ཚོགས་གཉིས་ལམ་དུ་བྱེད་པའི་ཚུལ། །གཞི་ལམ་འབྲས་གསུམ་པོ་བློས་བཏགས་པ་
ཙམ་མ་གཏོགས་ངོ་བོ་དབྱེར་མེད་པའི་དོན་རྟོགས་ན། །འབད་པ་ཆུང་ངུས་ཚོགས་གཉིས་
རྫོགས་པར་འགྱུར༌། །དཔེར་ན་བདུད་ཚོགས་སེམས་སྣང་ཡིན་པར་མ་ཤེས་ན། །
ཇི་ལྟརབཏུལ་ཀྱང་འདུལ་བར་མི་ནུས་བཞིན། །ཚོགས་གཉིས་རང་སྣང་ཡིན་པར་
མ་ཤེས་ན། །ཇི་ལྟར་སྒྲུབ་ཀྱང་རྫོ་གས་པར་མི་འགྱུར་རོ། །རྡོ་རྗེ་འཆང་ནས་རིམ་
པར་བརྒྱུད་པ་ཡི། །སྙན་བརྒྱུད་ཟབ་མོའི་བླ་མའི་རྣལ་འབྱོར་གྱི་གདམས་པ་འདི་ཡོད་ན། །
གསེར་འགྱུར་རྩི་ཡིས་ལྕགས་ཁམས་གསེར་དུ་བསྒྱུར་བ་ཇི་ལྟ་བ་བཞིན་དུ། །མི་བཟད་
317

གངས་ཅན་རིག་བཅུད་ལས། སྡེ་སྤྲུལ་ཀུན་དགའ་རྒྱལ་མཚན་གྱི་གསུང་འབུམ་པོད་གསུམ་པ།
ལས་ངན་འཁྲུལ་བའི་རྟོགས་ཚོགས་ཐམས་ཅད་བསོད་ནམས་ཚོགས་སུ་འགྱུར། །དེ་བཞིན་
བསྲུང་འཁོར་གཞལ་ཡས་ཁང་སོགས་ཀྱིས། །རིམ་པ་བཞིན་རང་སེམས་འཁྲུལ་སྣང་གིས་
བདུད་ཚོགས་འདུལ་དང་གཞལ་ཡས་ཁང་བསྒོམ་པས་ཞིང་ཁམས་སྦྱོང་བ་སོགས། །དག་
བྱ་དག་བྱེད་སྦྱོར་བའི་ཚུལ་ཟབ་མོ་བརྒྱུད་ལྡན་བླ་མ་ལ་ཡུན་དུ་བསྟེན་ཏེ་གནད་ཚུལ་བཞིན་ཤེས་
ན༑ ༑ཀུན་མཁྱེན་གོ་འཕང་ཐོབ་ལ་མི་རིང་ཉེ། །གང་ཞིག་ཕར་ཕྱིན་ཐེག་པའི་
གཞུང་ལུགས་ལས། །མགོ་དང་རྐང་ལག་གཏོང་བའི་དཀའ་སྤྱད་ཀྱིས། །བླ་མེད་
རྫོགས་པའི་བྱང་ཆུབ་སྒྲུབ་པ་ལ། །མྱུར་ཡང་གྲངས་མེད་གསུམ་གྱི་ཚོགས་བསགས་
དགོས། །གལ་ཏེ་རྡོ་རྗེ་ཐེག་པའི་ལམ་ཞུགས་ནས། །རང་སེམས་སྐུ་བཞི་ངོ་སྤྲོད་ཀྱི་གདམས་
པ༑ ཟབ་མོ་ནང་གི་དེ་ཉིད་ཤེས་གྱུར་ན། །འདོད་ཡོན་མ་སྤངས་པ་ལམ་དུ་ཁྱེར་བའི་
གསང་སྔགས་རྡོ་རྗེ་ཐེག་པ་ཐབས་མཁས་ཀྱིས། །ཚེ་གཅིག་ལརྫོགས་པའི་སངས་རྒྱས་
ཀྱི་གོ་འཕང་ཐོབ་པར་གསུངས། །འཁྲུལ་སྣང་འཁོར་བའི་སྡུག་བསྔལ་ཀུན་གྱི་རྒྱུ། །
ཡུན་རིང་སྤང་དཀའ་ཉོན་མོངས་དུག་ལྔ་པོ། །དེ་དག་བླ་མའི་དྲིན་གྱིས་རང་ངོ་ཤེས་
པའི་ཚེ། །ཡེ་ཤེས་ལྔ་ཡིན་ལོགས་ན་ཡེ་ཤེས་མེད། །མ་དག་ལས་ཉོན་རྒྱུ་ལས་
གྲུབ་པ་ཡི། །རང་ལུས་རྩ་སོགས་དཀྱིལ་འཁོར་བཞི་པོ་འདི། །དག་པ་ཡེ་ཤེས་ཆེན་
པོའི་རང་གཟུགས་ཀྱི། །རྒྱལ་བ་སྐུ་བཞི་ཞེས་པའང་རང་ངོ་ཤེས་མ་འདི་རང་ལགས།
བདུད་དང་གདུག་རྩུབ་ལྷ་འདྲེས་འཚེ་བ་ཡང༌། །ནང་གི་ཉོན་མོངས་དུག་ལྔའི་
གཟུགས་བརྙནཡིན། །རྣམ་དག་རྒྱལ་བ་རིགས་ལྔའི་དཀྱིལ་འཁོར་ཡང་། །རང་
སེམས་དག་པའི་སྣང་བརྙན་ཙམ་དུ་བས། །འཁོར་འདས་ཕྱི་རུ་བཟུང་ནས་རེ་དོགས་
318

བླ་མའི་རྣལ་འབྱོར་གྱི་དོན་འགྲེལ་ཞལ་རྒྱུན་མཆན་བུ་ཅན།
ཀྱིས། །ངལ་བའི་ཁུར་ཆེན་འཛིན་པ་སྤངས་ནས་ནི། །གཉིས་མེད་སེམས་ཀྱི་དེ་ཉིད་
འཁོར་འདས་དབྱེར་མེད་ཀྱི་ལྟ་བ་མཐོང་བ་ན། །འཁྲུལ་སྣང་དགག་སྒྲུབ་ངང་གིས་ཞིག་
པར་འགྱུར། །སྲིན་བུའི་ཁ་ཆུས་རང་ལུས་བཅིང་བ་ལྟར། །རང་གི་རྟོག་པས་རང་
ཉིད་བསླུས་པའི་ཚུལ། །བླ་མའི་དྲིན་གྱིས་ལེགས་པར་རྟོགས་འགྱུར་ན། །འཁོར་བ་
སྤངས་དང་མྱང་འདས་ཐོབ་ཅེས་བྱ་བ་ཐ་སྙད་ཙམ། །སྦྱིན་པ་གཏོང་བ་སོགས། དགེ་བའི་
སེམས་ཀྱིས་བདེ་སྐྱིད་མི་ཚོལ་བར། །ཚོང་ཁེ་སྐྱེད་སོགས་ཁོ་ན་འབད་པའི་སྒོ་བརྒྱས་ཕུན་
ཚོགས་སྒྲུབ་པ་ལྟར། །ཟབ་མོ་ནང་གི་རྟེན་འབྲེལ་མི་ཤེས་པར། །སངས་རྒྱས་ཕྱི་
རུ་བཙལ་བའང་དེ་དང་འདྲ། །ཁ་ཟས་རང་གིས་ཟ་བ་སྤངས་ནས་ནི། །རང་གི་
གཟུགས་བརྙན་ཟས་ཀྱིས་སྐྱོངས་བ་ལྟར། །རང་ལུས་རྒྱལ་བའི་དཀྱིལ་འཁོར་མི་
མཆོད་པར། །དེ་ཡི་གཟུགས་བརྙན་མཆོད་པ་ཉོན་རེ་མོངས། །ལུས་འདི་རྒྱལ་བ་
ཀུན་གྱི་ཕོ་བྲང་སྟེ། །ས་དང་ལམ་གྱི་གཏེར་མཛོད་ལུས་འདི་ཡིན། །སངས་རྒྱས་ཐོབ་
པ་ལུས་འདིའི་དྲིན་ཡིན་པས། །ལུས་ལ་བརྙས་པ་དུག་བཞིན་སྤོང་བར་མཛོད། །
སྡེ་སྣོད་གསུམ་དང་རྣམ་བཞི་རྒྱུད་སྡེ་ཡི། །བརྗོད་བྱ་ཐེག་གསུམ་ལམ་གྱི་རྟོགས་
རིགས་ཀུན། །སྡོམ་པ་གསུམ་སོགས་རྣམ་བྱང་ཆོས་རྣམས་ཀུན། །རིག་ཐོག་
གཅིག་ཏུ་དྲིལ་ལ་ཉམས་སུ་ལོངས། །དལ་འབྱོར་རྟེན་ཐོབ་ཆོས་དང་བླ་མ་བཟང་། །
མཐུན་རྐྱེན་ལེགས་ཚོགས་གང་ལ་བསམ་ཀྱང་རུང་། །རྟེན་འབྲེལ་འདི་འདྲ་ཕྱི་ནས་
རྙེད་དཀའ་བས། །ཡུན་རིང་འཚོ་བའི་ཐུགས་བསྐྱེད་ཅིས་ཀྱང་མཛོད། །བདག་ཀྱང་
འདི་འདྲའི་ཚུལ་ལ་བསླབ་ནས་ནི། །མྱུར་དུ་སྙིང་པོའི་བཙན་ས་འཛིན་འདོད་
31)

གངས་ཅན་རིག་བཅུད་ལས།
སྡེ་སྤྲུལ་ཀུན་དགའ་རྒྱལ་མཚན་གྱི་གསུང་འབུམ་པོད་གསུམ་པ།
།སྒོམ་
ཀྱང༌། །འཁྲུལ་རྟོག་ཡན་པར་ཤོར་བའི་གཞན་དབང་འདི། །ཡང་དག་ལམ་དུ་
གཏོང་བར་དཀའ་བ་འདྲ། །མཁས་པའི་གཞུང་ལ་ཅུང་ཟད་སྦྱངས་ན་ཡང་།
པའི་ཉམས་མྱོང་བདག་ལ་མ་མཆིས་པས། །གོ་ཡུལ་ཚིག་གི་ལམ་ལ་ཞེན་པ་ཡི། །
རྟོག་གེའི་ཚིག་ལ་ཡིད་རྟོན་འཆའ་བ་ལས། །དམ་པ་ཁྱེད་ཀྱིས་ད་ལྟའི་མཛད་པ་
བཞིན། །ད་དུང་སྒྲུབ་པའི་རྒྱལ་མཚན་ཚུགས་ཤིག་དང༌། །ཁོ་ཐག་ནང་ནས་ཆོད་
པའི་ཉམས་མྱོང་ཞིག །འབྱུང་བ་རྟེན་འབྲེལ་ཟབ་མོའི་ཆེ་བ་ལགས། །གཏིང་
མཐའ་མི་མངོན་སྲིད་པའི་རྒྱ་མཚོ་ཆེ། །སྡུག་བསྔལ་བྱེ་བའི་རླབས་ཕྲེང་གཡོ་བ་
འདི། རང་བློ་རྨོངས་པའི་རྣམ་འགྱུར་ཙམ་ཞིག་ལས། །གཞན་དུ་གྲུབ་པ་ཡོད་ཚོད་
མི་འདྲ་བས། །ཀུན་རྨོངས་སྲིད་པའི་མུན་པ་འཇོམས་པ་ལ། །བྱིན་རླབས་བདུད་
རྩིའི་འོད་དཀར་དང་འགྲོགས་པ། །མཁྱེན་པའི་གཏེར་གྱུར་རྗེ་བཙུན་བླ་མ་དང༌། །
དབྱེར་མེད་ཨ་མའི་ཟླ་བ་བླ་མ་བློ་གྲོས་ལ་སྦྱར་ན་མཁའ་སྤྱོད་མ་དང་རིན་པོ་ཆེ་ཉིད་ལ་སྦྱར་ན
དབྱངས་ཅན་མ་སྟེ་བླ་མ་དང་ལྷག་པའི་ལྷ་དབྱེར་མི་ཕྱེད་པ་དེ་མ་ལགས་སམ་སྟེ་ལགས་སོ། །འདི་
བགྱིས་པ་ལས་བྱུང་བའི་དགེ་བ་ཡིས། །ཡིད་མཐུན་ཆོས་ཀྱི་གྲོགས་པོ་ཁྱོད་དང་
ངས། །ཡུན་རིང་སྒྲུབ་པའི་དམ་བཅའ་མཐར་ཕྱིན་ནས། །སྤངས་རྟོགས་ཡོན་ཏན་
ཡོངས་སུ་རྫོགས་པར་ཤོག །འདི་སྣང་ནུབ་ནས་ཕྱི་མའི་དུས་ཀྱི་ཚེ། མཁའ་སྤྱོད་
དག་པའི་ཞིང་ཁམས་ལ་སོགས་པར། །རྗེ་བཙུན་བླ་མ་བཞུགས་པའི་ཞབས་དྲུང་
དུ༑ ༑ངོ་ཤེས་བཞིན་དུ་བདག་ཅག་འཕྲད་པར་ཤོག །དེ་ནས་མིག་འཕྲུལ་ལྟ་
བུའི་ཏིང་འཛིན་གྱིས། །རྒྱལ་ཀུན་གསུང་གི་བདུད་རྩི་འཐུང་བ་དང་། །ཞིང་ཁམས་རྒྱ་
3.2()

བླ་མའི་རྣལ་འབྱོར་གྱི་དོན་འགྲེལ་ཞལ་རྒྱུན་མཆན་བུ་ཅན།
མཚོའི་བཀོད་པ་བལྟ་བའི་ཕྱིར། །བདག་ཅག་གཉིས་པོ་ལྷན་དུ་འདོང་པར་
ཤོག །རབ་ཞི་ཆོས་ཀྱི་སྐུ་ལས་མ་གཡོས་བཞིན། །མཁའ་ཁྱབ་གདུལ་བྱའི་བསམ་
པ་དང་འཚམས་པར། །སྣ་ཚོགས་སྤྲུལ་པའི་རོལ་པ་བསམ་ཡས་ཀྱིས། །རྒྱལ་ཀུན་
ཕྲིན་ལས་ལྷན་དུ་སྐྱོང་བར་ཤོག །གཡོ་མེད་ལྷག་བསམ་བཟང་པོའི་མཐུ་སྟོབས་
དང་། །རྟེན་འབྲེལ་བསླུ་བ་མེད་པའི་བདེན་པ་དང༌། །བླ་མ་མཆོག་གསུམ་ལྷ་ཡི་
བྱིན་མཐུ་ཡིས། །ཇི་སྐད་སྨོན་པ་དེ་བཞིན་འགྲུབ་གྱུར་ཅིག །ཚུལ་འདི་རྗེ་བཙུན་
བླ་མའི་བཀའ་དྲིན་གྱིས། །འཁྲུལ་མེད་དཔལ་ལྡན་ས་སྐྱའི་རང་ལུགས་ལ། །ཤེས་
ནས་དད་པ་ཐོབ་པའི་སྐལ་བཟང་པོ་། །ཤཱཀྱའི་དགེ་སློང་ཀུན་དགའི་མིང་གིས་
བྲིས། །ཤིན་ཏུ་དགེ་ཞིང་བཀྲ་ཤིས་དཔལ་འབར་ཤོག།།
དགེའོ།། དགེའོ།། དགེའོ། ། རྡོ་རྗེ་ཐེག་པའི་ཉམས་ལེན་ཟབ་མོ་བླ་མའི་རྣལ་དོན་འགྲེལ་ཚང་
ལ་མ་ནོར་བ་འདི་ཉིད་བླ་མའི་ཞལ་རྒྱུན་ལྟར་ཚུལ་ཁྲིམས་རྒྱལ་མཚན་གྱིས་མཆན་བུ་བཏབ་པ་རབ་རྒྱལ་
ཤིང་ཡོས་ལོའི་འཇམ་དབྱངས་ས་པཎ་གྱི་དགོངས་རྫོགས་དུས་ཆེན་ཉིན་པར་དུ་བསྐྲུན་པ་དགེའོ། །
32 ]

གངས་ཅན་རིག་བཅུད་ལས། སྡེ་སྤྲུལ་ཀུན་དགའ་རྒྱལ་མཚན་གྱི་གསུང་འབུམ་པོད་གསུམ་པ།